Senior Update Sæson 2019/2020

Vi er rigtig godt på vej mod at udleve vores vision om at skabe en *ambitiøs og favnende klub med et stærkt og udviklenden trænisnsmiljø baseret på engagement og glæde*.

Og jeg synes vi kan være stolte over den rejse vi har været på og det vi har opnået. En stor del af skyldes det fantastiske arbejde vores trænere levere i hallerne, hver eneste dag, samt det store arbejde der bliver lavet i kulissen for at skabe de rammer og muligheder vi har. En kæmpe tak til alle.

Til trods for at vi har en god klub og et godt setup, var der en del bekymringer fra sæsonstart, da en del af de etablerede spillere samt en del af 2002 årgangen valgte ikke at komme 'hjem' efter endt efterskoleophold. Hvad ville det betyde for miljøet og hvad med resultaterne. Endvidere sagde vi pænt farvel til Peter Nedergaard og Kasper Mikkelsen som på hver deres måde havde været med til at skabe den kultur der var i Klubben og specielt i Seniorgruppen. Hvordan skulle det nu gå?

Som Senior formand er jeg super stolt over i dag at kunne stå her og sige at det er da gået meget godt.

Mads Selmer er kommet til som ny Senior Cheftræner og har bragt ny energi og nye ideer med sig. Steen har fortsat sit fantastiske arbejde som bindeled mellem Ungdom - Ung Senior - Senior og som ambassadør for den kultur og det miljø vi forsøger at skabe. Og på spillersiden kunne vi byde flere spillere velkommen og enkelte velkommen hjem igen.

Og så er en del af konceptet i klubben jo at når der er nogle der siger farvel, så er der andre der får nye muligheder for at træde til, udvikle sig og prøver kræfter på de forskellige hold.

I forhold til miljøet og de daglige træninger er det generelt gået rigtig fint, men der har trods alt været et par udfordringer. Træning 1 har ligget sent fra 20.00 til 22.00, hvilket har været et problem for de yngre spillere og Træning 2 har til tider være lidt udfordret på at de ikke har været så mange og at niveauet har været lidt spredt. Begge dele noget vi har forsøgt at justere til denne sæson, hvor Træning 1 nu træner tidligt om tirsdagen, og så er der kommet en del nye spillere, samt en del Ungdoms/Ung Senior spillere op på træning 2 der gør at vi nu har fuld hal til stort set hver eneste træning.

I forhold til vores organisation omkring Senior truppen er vi stadig udfordret. Vi har ikke noget Senior Spillerudvalg og mange af opgaverne omkring Senior truppen bliver løftet af Bestyrelsen. Bestyrelsens har en opgave med at blive bedre til at strukturere opgaverne og spillerne, forældre m.fl har allen en opgave i at blive bedre til at hjælpe til.

Med hold i 1 og 2 Division samt mange og skiftende retningslinjer i forhold til Covid-19 er vi simpelthen nødt til alle at hjælpe til, hvad end opgaven er at coache, tælle, finde sponsorer, være linjedommer, arrangere fester (Når der ikke er Corona), holde øje med hvor mange vi er i hallen, sætte stole op, heppe mm.

Ser vi på resultaterne er det også gået super fint.

1. Holdet gjorde det godt i 1 Division og 2 holdet var med undtagelse af en kamp i abc Aalborg helt suveræne og rykkede op i 2. Division. Tillykke med det.

3. Holdet spillede en super sæson, men grundet 3 protester fra klubber der angiveligt går mere op i formalier, end at spillet på banen, så endte holdet med kun lige akkurat at blive i Danmarksserien. Godt spillet :-)

Så var den forgangne sæson også meget speciel da hele Danmark i marts lukkede ned og alt badminton blev aflyst på grund af Covid-19. For mig har denne svære periode været en reminder om at Badminton simpelt hen er verdens fedeste sport og at hver eneste træning eller kamp er en gave, som vi skal være taknemmelige for, nyde og værdsætte.

For at slutte hvor jeg startede så er vi rigtig godt på vej mod vores vision. Vi er en ambitiøs klub, og med høje ambitioner følger også en masse arbejde både på og udenfor banen.

Jeg håber fortsat at alle er med på at gøre deres absolut bedste for at vi sammen kan indfri vores fælles mål og drømme, alt imens vi husker på at have det mega sjovt undervejs.

Morten